smcproject/ml-wiki-sentences huggingface dataset:
മഴക്കാലത്ത്‌ മുൻ ചിറകിന്റെ അറ്റത്തായി കറുത്ത പാടു കാണാം, വേനലിൽ ഈ പാടു തീരെ മങ്ങിയിരിക്കും, ചിലപ്പോൾ തീരെ കാണാതാകും.
വേനൽക്കാലത്ത് ചിറകിനടിയിൽ ഭസ്മ നിറത്തിൽ കറുത്ത പൊടി വിതറിയ പോലെ കാണാം.
തകര ചെടിയിലാണ് മുട്ടയിടുക ചിത്രശാല ചിത്രങ്ങൾ ഹൈദരാബാദിൽ നിന്ന്.
ഹൈദരാബാദിൽ നിന്ന്.
Vikhroli, മുംബൈയിൽ നിന്ന്.
Vikhroli, മുംബൈയിൽ നിന്ന് ഹൈദരാബാദിൽ നിന്ന്.
ഇതും കൂടി കാണുക മഞ്ഞപ്പാപ്പാത്തി മുപ്പൊട്ടൻ മഞ്ഞപ്പാപ്പാത്തി ഒറ്റപൊട്ടൻ മഞ്ഞപ്പാപ്പാത്തി ചെറുമഞ്ഞപ്പാപ്പാത്തി അവലംബം കേരളത്തിലെ പൂമ്പാറ്റകൾ:വൻ ചെങ്കണ്ണി-മാതൃഭൂമി ആഴ്ചപ്പതിപ്പ്  2009 ഡിസംബർ 20 പുറം കണ്ണികൾ Eurema laeta എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പൊട്ടുമുഖൻ നെത്തോലി ഇംഗ്ലീഷ് വിലാസം https://ml.wikipedia.org/wiki/Stolephorus_waitei
കടൽ വാസിയായ ഒരു മൽസ്യമാണ് പൊട്ടുമുഖൻ നെത്തോലി അഥവാ Spotty-Face Anchovy.
( ശാസ്ത്രീയനാമം : Stolephorus waitei ) .
അവലംബം http://www.fishbase.se/summary/578 പുറത്തേക്കുള്ള കണ്ണികൾ ഇതും കാണുക
പൊട്ടൻ ചെങ്ങാലി
പൊട്ടൻ ചെങ്ങാലി ഇംഗ്ലീഷിൽ Eurasian collared dove എന്നോ collared dove എന്നോ അറിയുന്നു.
ശാസ്ത്രീയ നാമം Streptopelia decaocto എന്നുമാണ്.
ഇടത്തരം വലിപ്പമുള്ള പ്രാവാണ് .
മരപ്രാവിനേക്കാൾ ചെറുതാണ്.
അമലപ്രാവിന്റെ വലിപ്പമുണ്ട്.
ശരാശരി 32 സെ.
കൊക്കു മുതൽ വാലിന്റെ അറ്റം വരെ നീളമുണ്ട്.
ചിറകിന്റെ രണ്ടറ്റങ്ങൾ തമ്മിൽ 47-55 സെ,മീ, നീളമുണ്ട്.
മങ്ങിയ ചാര നിറമോ പിങ്കു കലർന്ന ചാര നിറമോ ആണ് ശരീരം മുഴുവൻ.
മുകൾ വശം അടിവശത്തിനേക്കാൾ ഇരുണ്ടതാണ്.
പിൻ കഴുത്തിന്റെ അടി വശത്ത് വെളുത്ത നിറവും അതിനോട് ചേർന്ന് കറുത്ത പട്ടയുമുണ്ട്.
അകലെ നിന്നുള്ള കാഴ്ചയിൽ കണ്ണിന് കറുപ്പു നിറം തോന്നുമെങ്കിലും ചുവപ്പു നിറമാണ്.
കണ്ണിനു ചുറ്റും തൂവലില്ലാതെ ത്വക് കാണാം.
ചിത്രശാല പ്രായമാവാത്ത പക്ഷി കഴുത്തിലെ കറുത്ത നിറം ഇല്ല.
പിൻ കഴുത്തിലെ കറുത്ത നിറം രൂപപ്പെട്ടു വരുന്നു.
മുട്ട പൊട്ടൻ ചെങ്ങാലി അവലംബം ↑ {{ cite web }} : Cite has empty unknown parameter: | last-author-amp= ( help ) ; Cite uses deprecated parameter | authors= ( help ) ; Invalid | ref=harv ( help )
പൊട്ടില്ലാ ശരശലഭം ഇംഗ്ലീഷ് വിലാസം https://ml.wikipedia.org/wiki/Blank_Swift
ഒരു തുള്ളൻ ചിത്രശലഭമാണ് പൊട്ടില്ലാ ശരശലഭം ( ഇംഗ്ലീഷ് : Blank Swift ).
Caltoris kumara എന്ന ശാസ്ത്രീയ നാമത്തിൽ അറിയപ്പെടുന്നു.
കേരളം , മഹാരാഷ്ട്ര , തമിഴ്നാട് എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്.
ജനുവരി , ഏപ്രിൽ ,ആഗസ്റ്റ്‌ ,സെപ്തംബർ  മാസങ്ങളിലാണ് ഇവയെ കാണാറുള്ളത് .
അവലംബം പുറം കണ്ണികൾ Caltoris kumara എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പൊട്ടു അമ്മൻ
ഷൺമുഖലിംഗം ശിവശങ്കർ എന്ന പൊട്ടു അമ്മൻ (Tamil: பொட்டு அம்மான்) ശ്രീലങ്കൻ തമിഴ് സംഘടനയായ എൽ.ടി.ടി.ഇ യുടെ രഹസ്യാന്വേഷണ വിഭാഗം  തലവനും തമിഴ് ഈഴം വിമോചന പുലികൾ നടത്തിയ ഒട്ടേറേ ആക്രമണങ്ങളുടെ സൂത്രധാരനും  ആയിരുന്നു.
രാജീവ് ഗാന്ധി വധത്തിൽ ഇയാൾക്ക് പങ്കുണ്ടായിരുന്നുവെന്ന് ജയിൻ കമ്മീഷൻ കണ്ടെത്തിയിരുന്നു.
ജാഫ്നയിലെ നല്ലൂരിൽ 1962ൽ ജനിച്ച ഷൺമുഖലിംഗം ശിവശങ്കർ  തമിഴ് സംഘടനയായ എൽ.ടി.ടി.യുമായി  ബന്ധപ്പെടുന്നത് 1981 കാലത്താണ്.
കേണൽ സൂസൈയും പൊട്ടു അമ്മനോടൊപ്പം ഇക്കാലത്തു തന്നെയാണ്എൽ.
ടി.ടി.യുമായി ബന്ധപ്പെടുന്നത്.
ശ്രീലങ്കയിലെ തീരപ്രദേശമായ വേദാരണ്യത്തെ എൽ.ടി.ടി.ഇ ക്യാമ്പിൽ പൊട്ടുഅമ്മനും പ്രഭാകരനോടൊപ്പം ചേർന്നു പ്രവർത്തിച്ചിരുന്നു.
തമിഴ് പുലികളൂടെ പ്രത്യേക സൈനികവിഭാഗമായ കരിമ്പുലികളുടെ ചുമതലയും  ,രഹസ്യാന്വേഷണ പ്രവർത്തനങ്ങൾ ഏകോപിപ്പിച്ചിരുന്ന TOSIS ന്റെ നേതൃത്വവും   പൊട്ടുഅമ്മനായിരുന്നു.
ശ്രീലങ്കൻ നേതാവായിരുന്ന പ്രേമദാസയുൾപ്പടെയുള്ള നേതാക്കന്മാരുടെ വധത്തിനു പിന്നിൽ പൊട്ടുഅമ്മൻ നേതൃത്വം കൊടുത്ത കരിമ്പുലികൾ ആണെന്നു കരുതപ്പെടുന്നു.
പൊട്ടു അമ്മന്റെ തിരോധാനത്തെക്കുറിച്ച് പല കിംവദന്തികളും  പ്രചരിയ്ക്കുന്നുണ്ടെങ്കിലും 2009 , മെയ് മാസം  ശ്രീലങ്കയിൽ തമിഴ് പുലികൾക്കെതിരേ നടന്ന സൈനിക നീക്കത്തിൽ കൊല്ലപ്പെട്ടിട്ടുണ്ടാകണം  എന്ന വാദഗതിയ്ക്ക് ശക്തമായ പിന്തുണയുണ്ട്.
അവലംബം പുറംകണ്ണികൾ http://www.tamileelamonline.com/3343/ Archived 2010-04-14 at the Wayback Machine .
പൊട്ടുവെള്ളാംബരി ഇംഗ്ലീഷ് വിലാസം https://ml.wikipedia.org/wiki/Tajuria_maculata
ഒരു നീലി ചിത്രശലഭമാണ് ‌പൊട്ടു വെള്ളാംബരി ( ഇംഗ്ലീഷ് : Spotted Royal ) .
Tajuria Maculata എന്ന ശാസ്ത്രീയ നാമത്തിൽ അറിയപ്പെടുന്നു.
കേരളം , കർണാടക , പശ്ചിമ ബംഗാൾ എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്.
ഫെബ്രുവരി,നവംബർ   മാസങ്ങളിലാണ് ഇവയെ കാണാറുള്ളത് .
2023 മെയ് മാസത്തിൽ കേരളത്തിലെ ലക്കിടിയിൽ ഇവയുടെ മുട്ടകളും ശലഭപ്പുഴുക്കളും ഇത്തിൾക്കണ്ണി വർഗത്തിൽ പെട്ട ചെടിയിൽ( ഡെൻഡ്രോഫ്തോ ) കണ്ടെത്തി.
തുടർന്ന് ഉമേഷ്, ഡേവിഡ് രാജു, വി കെ ചന്ദ്രശേഖരൻ എന്നിവരടങ്ങിയ സംഘം വയനാട് ലക്കിടിക്കടുത്ത് ഇവയുടെ പൂർണമായ ജീവിത ചക്രം ഇന്ത്യയിലാദ്യമായി രേഖപ്പെടുത്തി.
100 വർഷത്തിന് ശേഷം 2010 ഇൽ കണ്ണൂർ കൊട്ടത്തലച്ചി മലയിൽ ശ്രീ വി സി ബാലകൃഷ്ണനാണ് ഇതിന് മുൻപ് കേരളത്തിൽ ഈ ശലഭത്തെ നിരീക്ഷിച്ചിട്ടുള്ളത്.
അവലംബം പുറം കണ്ണികൾ Tajuria maculata എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പൊട്ട് ഇംഗ്ലീഷ് വിലാസം https://ml.wikipedia.org/wiki/Bindi_(decoration) Bindi Hindu woman in Kullu, Himachal Pradesh wearing a Bindi.
Shyama Tara , with red bindi on the forehead, ca.
11th century CE.
നെറ്റിയിൽ അണിയുന്ന ഒരു അലങ്കാരമാണ് പൊട്ട് .
കുങ്കുമ പൊടി , ചാന്ത്, ചന്ദനം  തുടങ്ങിയവകൊണ്ട് പൊട്ട് തൊടാറുണ്ട്.
ദക്ഷിണേഷ്യയിലും ദക്ഷിണപൂർ‌വ്വേഷ്യയിലും പൊട്ടു തൊടൽ വ്യാപകമായി കാണപ്പെടുന്നു.
പൊതുവേ ഇത് വൃത്താകൃതിയിലാണ് തൊടാറുള്ളത്.
പ്ലാസ്റ്റിക്ക് ഉപയോഗിച്ചു നിർമ്മിച്ച, നെറ്റിയിൽ നേരിട്ട് ഒട്ടിക്കാവുന്ന പല ആകൃതിയിലും വലിപ്പത്തിലും നിറത്തിലുമുള്ള കൃത്രിമ പൊട്ടുകളും ഇതിനായി ഉപയോഗിക്കാറുണ്ട്.
കൈകുഞ്ഞുങ്ങളുടെ കവിളുകളിലും പൊട്ട് കുത്താറുണ്ട്.
ഇത് കണ്ണ് തട്ടാതിരിക്കാനാണ് എന്ന് പറയപ്പെടുന്നു.
ചിത്രശാല ഒരു പെൺകുട്ടിയുടെ നെറ്റിയിൽ അണിഞ്ഞ പൊട്ട് കൃത്രിമപ്പൊട്ടുകൾ
പൊട്ടൻ തെയ്യം ഇംഗ്ലീഷ് വിലാസം https://ml.wikipedia.org/wiki/Pottan_Theyyam പൊട്ടൻ തെയ്യം പൊട്ടൻ തെയ്യത്തിന്റെ അഗ്നിപ്രവേശം
വടക്കൻ കേരളത്തിൽ കെട്ടിയാടിച്ച് വരുന്ന ഒരു തെയ്യമാണ് പൊട്ടൻ തെയ്യം .
ജാതീയ ഉച്ചനീചത്വങ്ങൾ വളരെ ശക്തമായിരുന്ന കാലത്ത് മനുഷ്യരെല്ലാം സമന്മാരാണെന്നു വിളിച്ചുപറയാൻ ധൈര്യം കാട്ടിയ ഒരു കീഴ് ജാതിക്കാരന്റെ ഐതിഹ്യമാണു പൊട്ടൻ തെയ്യത്തിനു പിറകിലുള്ളത് .
പൊട്ടൻ തെയ്യം മലയൻ , പുലയൻ , ചിറവൻ , പാണൻ തുടങ്ങി പല സമുദായക്കാരും കെട്ടാറുണ്ട്.
3 തരത്തിലുള്ള പൊട്ടൻ ഉണ്ട്.
പുല പൊട്ടൻ , പുല മാരുതൻ , പുല ചാമുണ്ഡി എന്നിങ്ങനെ അവ അറിയപ്പെടുന്നു .
ഉത്തരം പറയാൻ കഴിയാത്ത ചോദ്യങ്ങൾ ചോദിച്ച് കുഴക്കുന്ന ഒരാളെ പൊട്ടൻ എന്നു മുദ്രകുത്തി തന്ത്രപൂർവം ഒഴിഞ്ഞുമാറുന്നതിനാലും, പറയേണ്ട കാര്യങ്ങളെല്ലാം തമാശയും കാര്യവും കൂട്ടിക്കുഴച്ച് പറഞ്ഞ് ഫലിപ്പിക്കുന്ന പൊട്ടങ്കളി കളിക്കുന്നതുകൊണ്ടും ആയിരിക്കാം ഈ ശൈവശക്തിയുള്ളതായി കണക്കാക്കുന്ന തെയ്യത്തിനു ഈ പേർ വന്നത്.
ശ്രീപരമേശ്വരൻ ചണ്ഡാല വേഷധാരിയായി ശങ്കരാചാര്യരെ പരീക്ഷിച്ച പുരാ വൃത്തത്തിന്റെ പശ്ചാത്തലത്തിലുണ്ടായ തെയ്യമാണിത് എന്ന് ചിലർ വിശ്വസിക്കുന്നു.
എട്ടാം നൂറ്റാണ്ടിൽ,ശങ്കരാചാര്യരുടെ കൃതി മനീഷാപഞ്ചകത്തിൽ മനീഷാപഞ്ചകത്തിൽ ഈ സംഭവം പരാമർശിക്ക്കുന്നു.
എല്ലാ തെയ്യങ്ങളുമായും ബന്ധപ്പെട്ടു പറഞ്ഞുകേൾക്കുന്ന പുരാവൃത്തങ്ങൾ ഏതെങ്കിലും ഗ്രാമകഥയുമായി ചേർന്നു നിൽക്കുന്നതാണു്.
ശങ്കരാചാര്യർ അലങ്കാരൻ എന്ന പുലയനുമായി വാഗ്വാദം നടത്തിയത് കണ്ണൂർ ജില്ലയിലെ പുളിങ്ങോം എന്ന പ്രദേശത്ത് വച്ചാണു എന്നു വിശ്വസിക്കപ്പെടുന്നു.
അതിപ്രാചീനമായ ശങ്കരനാരായണ ക്ഷേത്രത്തിൽ തലക്കാവേരിയിലേക്കുള്ള യാത്രാമദ്ധ്യേ അദ്ദേഹം എത്തിച്ചേർന്നു എന്നും അവിടെ കൂടിയവരോട് അദ്വൈത തത്ത്വത്തെ കുറിച്ച്  പ്രഭാഷണം നടത്തവെ അകലെ കുന്നിൻ ചെരുവിൽ ഇരുന്ന് അലങ്കാരൻ എന്ന പുലയ യുവാവ് അത് കേട്ടു എന്നുമാണു വിശ്വാസം.
പിറ്റേന്ന് പുലർച്ചെ തലക്കവേരിയിലേക്ക് പുറപ്പെട്ട ആചാര്യനോട് വഴിയിൽ നിന്ന് തീണ്ടലിനെപറ്റി വാഗ്വാദം നടത്തി.
അലങ്കാരന്റെ ചോദ്യങ്ങൾക്ക് മറുപടിയില്ലാത്ത ശങ്കരാചാര്യർ സമദർശിയായി മാറി എന്നും കീഴ് ജാതിക്കാരനെ ഗുരുവായി വണങ്ങി എന്നും, കഥക്ക് ഉപോത്ബലകമായി പുളിങ്ങോത്ത് നിന്നും തലക്കാവേരിയിലേക്കുള്ള ഒറ്റയടിപ്പാതയും, ഒരേ വരമ്പിൽ നിന്നും ബ്രാഹ്മണനും പുലയനും സംസാരിക്കുന്നത് ശരിയല്ലെന്ന ശാഠ്യം മാറ്റാൻ അലങ്കാരൻ തന്റെ കൈയിലെ മാടിക്കോൽ വഴിയിൽ കുറുകെ വച്ച് രണ്ടാക്കിയ വരമ്പാണു 'ഇടവരമ്പ്' എന്ന സ്ഥലപ്പേരെന്നും ഇവർ ചൂണ്ടിക്കാണിക്കുന്നു.
തെയ്യം നടക്കുന്ന സ്ഥലത്ത് പൊട്ടന്റെ തോറ്റം നടക്കുന്ന സമയത്ത് (വൈകീട്ട് 8 മണിയോടെ) പുളിമരം , ചെമ്പകമരം തുടങ്ങിയ മരങ്ങൾ ഉയരത്തിൽ കൂട്ടിയിട്ട് ഉണ്ടാക്കുന്ന “ മേലേരി ”ക്ക് തീകൊടുക്കും.
രാവിലെ 4-5 മണിയാകുമ്പോഴേക്കും ഇവ ഏകദേശം കത്തി കനലായി തീർന്നിട്ടുണ്ടാകും.
ആ സമയത്താണ് പൊട്ടന്റെ തെയ്യം പുറപ്പെടുക.
ഇതിനിടെ കനൽ മാത്രം ഒരിടത്തും, കത്തികൊണ്ടിരിക്കുന്നവ മറ്റൊരിടത്തും കൂട്ടിയിടും.
പൊട്ടൻ തെയ്യം കത്തുന്ന തീയിലും, കനലിലിലും മാറി മാറി ഇരിക്കുകയും കിടക്കുകയുമൊക്കെ ചെയ്യും .
തീയെ പ്രതിരോധിക്കുവാൻ കുരുത്തോലകൊണ്ടുള്ള് “ഉട” ഉണ്ടെങ്കിലും വളരെയധികം ശ്രദ്ധയോടെ ചെയ്തില്ലെങ്കിൽ പൊള്ളലേൽക്കുവാൻ സാധ്യതയുള്ളൊരനുഷ്ഠാനമാണിത്.
കത്തുന്ന തീയിൽ ഇരിക്കുമ്പോഴും “കുളിരണ്, വല്ലതെ കുളിരണ്“ എന്നാണ് പൊട്ടൻ തെയ്യം പറയാറ്.
നിവേദ്യം നിവേദ്യം
തോറ്റം നടക്കുന്നതിനു മുൻപായി പൊട്ടൻ തെയ്യത്തിനുള്ള നിവേദ്യം സമർപ്പിക്കുന്നു.
രണ്ടു നിലവിളക്കുകൾക്കു മുന്നിൽ ഉണക്കലരി, പുഴുങ്ങലരി , തേങ്ങ , മലർ , വെറ്റില , അടയ്ക്ക , ഇടിച്ച അവൽ തുടങ്ങിയവ വയ്ക്കുന്നു.
പൊട്ടൻ തെയ്യത്തിന്റെ ആയുധമായ കിങ്ങിണിക്കത്തിയും ( അരിവാളിനു സമാനമായ  ഒരിനം വളഞ്ഞ കത്തി .) നിലവിളക്കിനു മുന്നില് വയ്ക്കും.
ചില തറവാടുകളിലും കാവുകളിലും പൊട്ടൻ തെയ്യത്തോടൊപ്പം പുലമാരുതൻ  തെയ്യവും കെട്ടാറുണ്ട്.
പുലമാരു ത ൻ തെയ്യത്തിന്റെ മുഖപ്പാള കുറച്ചു ചെറുതാണ്.
നിവേദ്യം വയ്ക്കുന്നതോടൊപ്പം  പൊട്ടന്റെയും പുലമാരുതന്റെയും മുഖപ്പാളകൾ കൂടെ വയ്ക്കുന്നപതിവുണ്ട് പ്രത്യേകത പൊട്ടൻ തെയ്യം മുഖം മൂടി ധരിക്കുന്നതിനു മുന്പ്
സാധാരണ തെയ്യങ്ങൾക്കു കണ്ടു വരാറുള്ള് മുഖത്തെഴുത്ത് ഈ തെയ്യത്തിനില്ല പകരം മുഖത്ത് നേരത്തെ തന്നെ തയ്യാറക്കിയ മുഖാവരണം അണിയുകയാണ് പതിവ്.
വയറിലും മാറിലും  അരി അരച്ചു തേക്കുന്നതും പതിവാണ്.
ഉടലിൽ മൂന്ന് കറുത്ത വരകളും ഉണ്ടാകും.
തലയിൽ കുരുത്തോല കൊണ്ടുള്ള മുടിയും , അരയിൽ ധരിക്കുന്ന കുരുത്തോലകളും പൊട്ടൻ തെയ്യത്തിന്റെ പ്രത്യേകതയാണ്.
തോറ്റം
കാഞ്ഞങ്ങാടിനടുത്തുള്ള അതിഞ്ഞാലിലെ കൂർമ്മൽ എഴുത്തച്ഛൻ എന്ന നാട്ടുകവിയാണു പൊട്ടൻ തെയ്യത്തിന്റെ തോറ്റത്തിലെ അർത്ഥഭംഗിയുള്ള വരികൾ പലതും കൂട്ടി ചേർത്തത് എന്നു വിശ്വസിക്കപ്പെടുന്നു.
നിങ്കള കൊത്ത്യാലും ചോരേല്ലെ ചൊവ്വറെ, നാങ്കള കൊത്ത്യാലും ചോരേല്ലെ ചൊവ്വറെ, പിന്നെന്ത് ചൊവ്വറു കുലം പിശ്ക്ക്‌ന്ന്, തീണ്ടിക്കൊണ്ടല്ലേ കുലം പിശ്ക്ക്‌ന്ന്
എന്ന തോറ്റം വരികൾ വളരെ പ്രശസ്തമാണു്.
വേഷം മാർച്ചമയം - അരിച്ചാന്ത് മുഖത്തെഴുത്ത് - മുഖപ്പാള തിരുമുടി - കൊയ്യോല ഉപദേവതകൾ പൊലാരൻ തെയ്യം
പൊട്ടൻ തെയ്യത്തിൻറെ  കൂടെ കെട്ടിയാടാറുള്ള  ഒരു  ഉപദേവതയാണ് പൊലാരൻ( പുലമാരുതൻ ) തെയ്യം.
പൊലാരൻ തെയ്യത്തിന്റെ മുഖപ്പാള താരതമ്യേന ചെറുതാണ്.
ഒരു ചുവന്ന നാട , പൊയ്മുഖത്തിനു തൊട്ടു താഴെ കെട്ടിയിരിക്കും.
പൊലാരനും മേലെരിയിൽ ഇരിക്കാറുണ്ട്.
കൂടാതെ ചില തറവാടുകളിൽ പൊട്ടൻ തെയ്യത്തിന്റെ കൂടെ ഉണ്ടായിരുന്ന,പുലയസ്ത്രീ വേഷം ധരിച്ച പാർവതീസങ്കല്പത്തിലുള്ള പുലച്ചാമുണ്ഡി തെയ്യവും കെട്ടിയാടാറുണ്ട് .
പുറമേ നിന്നുള്ള കണ്ണികൾ ലേഖകന്റെ അനുമതിയോടെ ഇവിടെ നിന്നും എടുത്തത് 2011 ജനുവരി 12 ദേശാഭിമാനി ദിനപത്രം.
ഡോ: ആർ.സി.കരിപ്പത്തിന്റെ ലേഖനം ചിത്രശാല പൊട്ടൻ‌ തെയ്യം ഗുളികൻ തെയ്യം പൊട്ടൻ‌ തെയ്യം പൊട്ടൻ‌ തെയ്യം പൊട്ടൻ‌ തെയ്യം പതിക്കുമുന്നിൽ പൊട്ടൻ‌ തെയ്യം പൊട്ടൻ‌ തെയ്യത്തിന്റെ തിരുവായുധം Pottan Theyyam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബട്ടികോള റോമൻ കത്തോലിക്കാ രൂപത ഇംഗ്ലീഷ് വിലാസം https://ml.wikipedia.org/wiki/Batticaloa_diocese
റോമൻ കത്തോലിക്കാ സഭയുടെ കീഴിൽ ശ്രീലങ്കയിലെ ഒരു രൂപതയാണ് ബത്തികോള രൂപത .
2012 ജൂലൈ 3-നാണ് ബെനെഡിക്ട് പതിനാറാമൻ മാർപ്പാപ്പ പുതിയ രൂപത പ്രഖ്യാപിച്ചത്.
നിലവിലുണ്ടായിരുന്ന ട്രിങ്കോമാലി-ബത്തികോള രൂപതയുടെ ഭാഗമായിരുന്ന ബത്തികോളാ പ്രവിശ്യയാണ് പുതിയ രൂപതയായി ഉയർത്തിയത്.
കൊളമ്പോ അതിരൂപതയുടെ കീഴിലാണ് ബത്തികോള രൂപത സ്ഥിതി ചെയ്യുന്നത്.
അതിരൂപതയുടെ കീഴിലെ 11-ആമത് രൂപതയാണ് ബത്തികോള.
ട്രിങ്കോമാലിയുടെ സഹായ മെത്രാനായിരുന്ന ബിഷപ്പ് ജോസഫ് പൊന്നൈയ്യായെയാണ് രൂപതയുടെ മെത്രാനായി നിയോഗിച്ചിരിക്കുന്നത്.
ശ്രീലങ്കയുടെ വടക്കു കിഴക്കൻ തീരത്ത് ബംഗാൾ ഉൾക്കടലിനു സമീപത്തായി എട്ടു ചതുരശ്രകിലോമീറ്ററാണ് രൂപതയുടെ വിസ്തീർണ്ണം.
രൂപതയിൽ 24 ഇടവകകളിലായി 35 രൂപതാ വൈദികരും 13 സന്യാസ വൈദികരും 50 സന്യാസിനിമാരും സേവനമനുഷ്ഠിക്കുന്നുണ്ട്.
60000 അംഗങ്ങളാണ് രൂപതയുടെ കീഴിലുള്ളത്.
അവലംബം പുറത്തേക്കുള്ള കണ്ണികൾ ട്രിങ്കോമാലി-ബത്തികോളാ രൂപതയുടെ വെബ്സൈറ്റ് Archived 2009-10-09 at the Wayback Machine .
ബട്ടൂര ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഓഗസ്റ്റ് മുതൽ തുടരുന്നു.
ബട്ടൂര .
( Bhatoora ) ഒരു ഉത്തരേന്ത്യന് ഭക്ഷണ വിഭവമാണ് ബട്ടൂര.
അവലംബം External links Bhatura recipe Archived 2017-07-05 at the Wayback Machine .
http://www.tarladalal.com/Chole-Bhature-2810r
ബട്ട്‌ലർ മഡോണ ഇംഗ്ലീഷ് വിലാസം https://ml.wikipedia.org/wiki/Butler_Madonna
1460-ൽ ആൻഡ്രിയ മാന്റെഗ്ന വരച്ചതാണെന്ന് കരുതപ്പെടുന്ന ഒരു പാനൽ ടെമ്പറ ചിത്രമാണ് ബട്ട്‌ലർ മഡോണ അല്ലെങ്കിൽ മഡോണ ആന്റ് ചൈൽഡ് വിത് കെറൂബിം ആന്റ് സെറാഫിം.
മേരിയുടെ മുഖത്തേക്ക് അമിതമായി പുനഃസ്ഥാപിച്ചിരിക്കുന്നത് ഉൾപ്പെടെയുള്ള അതിന്റെ മോശം സംരക്ഷണം അർത്ഥമാക്കുന്നത് ചില കലാചരിത്രകാരന്മാർക്ക് ഇത് ഒരു ഓട്ടോഗ്രാഫ് ചിത്രമായി അംഗീകരിക്കാൻ കഴിയില്ലെന്നും മാന്റെഗ്നയുടെ ഒരു അനുയായി ഇത് നിർമ്മിച്ചതാണെന്നും പറയുന്നു.
1891 ന് ലണ്ടനിലെ ഒരു ആർട്ട് ഡീലർ വിൽപ്പനയ്‌ക്കെത്തുന്നതിനു മുമ്പ് അതിന്റെ തെളിവ് അജ്ഞാതമാണ്.
1926-ൽ ന്യൂയോർക്കിലെ മെട്രോപൊളിറ്റൻ മ്യൂസിയം ഓഫ് ആർട്ടിലേക്ക് കൈമാറിയ ചാൾസ് ബട്‌ലറാണ് ഈ ചിത്രം വാങ്ങിയത്.
ഇത് ഒരു ഓട്ടോഗ്രാഫ് സൃഷ്ടിയാണെങ്കിൽ, മാന്റെഗ്നയുടെ റോമിലേക്കുള്ള യാത്രയ്ക്ക് ശേഷമാണ് ഈ ചിത്രം ചിത്രീകരണമാരംഭിക്കുന്നത്.
ചിലർ അദ്ദേഹത്തിന്റെ പാദുവാൻ കാലഘട്ടത്തിന്റെ (c.1460) അവസാനം വരച്ചതാണെന്ന് പറയുന്നു.
പ്രെസെന്റേഷൻ അറ്റ് ദ ടെമ്പിൾ എന്ന ചിത്രവുമായി താരതമ്യപ്പെടുത്തി ഇതിന് മുൻ‌വശത്ത് സമാനമായ മാർബിൾ ഫ്രെയിം ഉണ്ട്.
സ്വകാര്യ ഭക്തിക്കായി മാന്റെഗ്ന നിർമ്മിച്ച ചെറിയ ഫോർമാറ്റ് മഡോണ ചിത്രങ്ങളിലൊന്നാണിത്.
മഡോണ വിത് സ്ലീപ്പിംഗ് ചൈൽഡ് (ബെർലിൻ) , പോൾഡി പെസോളി മഡോണ , ബെർഗാമോ മഡോണ എന്നിവയും ഇതിൽ ഉൾപ്പെടുന്നു.
കെരൂബുകൾ നീലനിറത്തിലും സെറാഫിം ചുവപ്പുനിറത്തിലുമാണ് വരച്ചിരിക്കുന്നത്.
മേരി തന്റെ മുഖം മകനിലേക്ക് ചായ്‌ക്കുന്നതായി കാണിക്കുന്നതിൽ ചിത്രകാരൻ ഡൊണാറ്റെല്ലോയുടെ മാതൃക വരച്ചിട്ടുണ്ട്.
അവലംബം ↑ Catalogue entry ↑ (in Italian) Ettore Camesasca, Mantegna , in AA.
, Pittori del Rinascimento , Scala, Firenze 2007.
ISBN 888117099X
ബട്ടർ ബീൻസ് ഇംഗ്ലീഷ് വിലാസം https://ml.wikipedia.org/wiki/Phaseolus_lunatus ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 ഡിസംബർ മുതൽ തുടരുന്നു.
Phaseolus lunatus
തണുപ്പുള്ള സ്ഥലങ്ങളിൽ മാത്രമാണ് ഉണ്ടാകുന്നത്.
കേരളത്തിലെ വട്ടവടയിൽ ഇത് കൃഷിചെയ്യുന്നുണ്ട്.
പേര് പോലെ തന്നെ വെണ്ണ പോലെ മയവും നല്ല രുചിയുമുള്ളതാണ്.
വളരെ പോഷകമൂല്യമേറിയതാണ് ഈ ബീൻസ്.
അതുകൊണ്ട് തന്നെ വിലകൂടുതലുമാണ്.
ബടൂരെ
ഇന്ത്യൻ ഭക്ഷണവിഭവമാണ് ബടൂരെ അഥവാ ബടൂര.
പ്രാദേശികമായി പേരിനു  നേരിയ വ്യത്യാസം ഉണ്ട്.
ചേരുവകൾ ഗോതമ്പുപൊടി- ഒരു കപ്പ് മൈദമാവ് - ഒരു കപ്പ് റവ-  4 ടേബിൾ സ്പൂൺ തൈർ -4 ടേബിൾ സ്പൂൺ റീഫൈൻഡ് ഓയിൽ -2 ടേബിൾ സ്പൂൺ ചൂടുവെള്ളം -മുക്കാൽ കപ്പ് യീസ്റ്റ് -2 ടീസ്പൂൺ പഞ്ചസാര -1 ടീസ്പൂൺ ഉപ്പ്  -അര ടീസ്പൂൺ എണ്ണ (വറുക്കുന്നതിന്) പാകം ചെയ്യുന്ന വിധം
മുക്കാൽ കപ്പ് ചെറു ചൂടു വെള്ളത്തിൽ 2 ടീസ്പൂൺ യീസ്റ്റും ഒരു ടീസ്പൂൺ പഞ്ചസാരയും ചേർത്ത് 10 മിനിട്ട് വയ്ക്കുക.
ഗോതമ്പ്,മൈദ ,റവ,ഉപ്പ്  എന്നിവ പാത്രത്തിലെടുത്ത് അതിലേയ്ക്ക് റീഫൈൻഡ് ഓയിൽ തൈരു, പൊങ്ങിവന്ന യീസ്റ്റ് ഇവ ചേർത്ത് മയമുള്ള മാവ് തയ്യാറാക്കി വയ്ക്കുക.
ഈ മാവ് നനഞ്ഞതുണുകൊണ്ട് ഒരു മണിക്കൂർ മൂടി വെയ്ക്കണം.
പൊങ്ങിവന്ന മാവ് ഒന്നുകൂടിക്കുഴച്ച് 8 സമഭാഗങ്ങളായി തിരിക്കുക.
ഇത് ഓരോന്നും മൈദ മാവിൽ മുക്കി നേരിയ കനത്തിൽ പരത്തുക.
(5 ഇഞ്ച്ഡയമീറ്റർ) പിന്നീട്ചൂടായ എണ്ണയിലേയ്ക്ക് ഇട്ട ശേഷം തവികൊണ്ട് അമർത്തിപ്പിടിച്ചാൽ പഫ് ചെയ്ത് കിട്ടും.
വീണ്ടും മറിച്ചിട്ട ശേഷം കോരി എടുക്കുക.
അവലംബം ↑ പ്രിയ രുചികൾ.
ഡി.സി.ബുക്ക്സ്.2012-പു.
72-73
ബട്ടാർ ബകുഹ
പഞ്ചാബിലെ ശ്രീ മുക്തർ സാഹിബ് ജില്ലയിലെ ഗിദ്ദർബഹ തഹസിൽ സ്ഥിതിചെയ്യുന്ന ഒരു ചെറിയ ഗ്രാമമാണ് ബട്ടാർ ബകുഹ .
ബട്ടാർ വംശത്തിലെ ജാട്ട് ജനതയാണ് ഈ ഗ്രാമത്തിലെ ഭൂരിഭാഗം താമസക്കാരും.
ഗിദർബഹ നഗരത്തിൽ  7 കിലോമീറ്റർ അകലെയാണ് ഈ ഗ്രാം സ്ഥിതിചെയ്യുന്നത്.
സംസ്ഥാനത്തിന്റെ തലസ്ഥാനമായ ചണ്ഡീഗഡിൽ നിന്ന് 26 കിലോമീറ്റർ അകലെയാണ് ഈ ഗ്രാമം.
ഹുസ്‌നർ (4.5 കി.മീ), മാധീർ (4.5 കി.മീ), കോട്ട് ഭായ് (4.5) km) എന്നിവയാണ് ചുറ്റുമുള്ള ഗ്രാമങ്ങൾ.
2001 ലെ സെൻസസ് പ്രകാരം ഗ്രാമത്തിൽ മൊത്തം 1,985 ജനസംഖ്യയുണ്ടായിരുന്നു 332 വീടുകളും 1,038 പുരുഷന്മാരും 947 സ്ത്രീകളുമുണ്ട്.
ആയിരം പുരുഷന്മാർക്ക് 912 സ്ത്രീകൾ എന്നതാണ് സ്ത്രീ പുരുഷ അനുപാതം.
പുരുഷന്മാർ 52 ശതമാനവും സ്ത്രീകളുടെ ജനസംഖ്യ 48 ശതമാനവുമാണ്.
ഈ ഗ്രാമത്തിലെ ഭൂരിഭാഗം ജനങ്ങളും ജാട്ട് ബുട്ടാർ ജാതിയിൽപ്പെടുന്നവരാണ്.
ഈ ഗ്രാമത്തിലെ ജനത സിഖ് മതവിശ്വാസികളാണ്.
പഞ്ചാബി ആണ് മാതൃഭാഷ അതുപോലെ ഔദ്യോഗിക ഭാഷ യും പഞ്ചാബി തന്നെയാണ്.
ബട്ട്‌ല ഹൗസ് ഏറ്റുമുട്ടൽ കേസ്
2008 സെപ്റ്റംബർ 19ന് ദൽഹി ജാമിയാ നഗറിലുള്ള ബട്ട്‌ല ഹൗസിൽ നടന്ന പോലീസ് വെടിവെപ്പിൽ രണ്ടു മണിക്കൂറോളം നീണ്ടുനിന്ന ഏറ്റുമുട്ടലിൽ മോഹൻ ചന്ദ് ശർമയും അതിഫ് അമിൻ, മുഹമ്മദ് സജിത് എന്നീ വിദ്യാർഥികളും കൊല്ലപ്പെട്ട സംഭവമാണ് ബട്ട്‌ല ഹൗസ് ഏറ്റുമുട്ടൽ കേസ് എന്നറിയപ്പെടുന്നത്.
ഡൽഹി പോലീസിലെ സ്‌പെഷൽ സെൽ ഓഫീസർമാരും തീവ്രവാദികളും തമ്മിലാണ്  ഏറ്റുമുട്ടൽ ഉണ്ടായത് .
ഷഹസാദ് അഹമ്മദ്, ഹാരീസ് ഖാൻ എന്നീ രണ്ടു പേർ രക്ഷപെടുകയും ഉണ്ടായി .
എന്നാൽ അവിടെ നടന്നത് വ്യാജ ഏറ്റുമുട്ടലാനെന്നും ദൽഹി പോലീസ് കള്ളം പറയുകയാണെന്നും ജാമിയ നഗർ നിവാസികളും ജാമിയ ടീച്ചേഴ്സ് അസോസിയേഷനും ഇന്ത്യയിലെ പ്രമുഖ മനുഷ്യാവകാശ പ്രവർത്തകരും അടക്കം ശക്തമായ ആരോപണം ഉന്നയിച്ചു.
അന്നത്തെ ആഭ്യന്തര മന്ത്രിയായിരുന്ന ദിഗ് വിജയ്‌ സിംഗ് അടക്കം ഈ ആരോപണം ഉന്നയിിച്ചു.
പൊരുത്തക്കേടുകൾ
ആതിഫ് അമിൻ, മുഹമ്മദ് സാജിത് എന്നിവരെ പിടികൂടിയ ക്ലോസ് റേഞ്ചിൽ വെടിവെച്ചു കൊലപ്പെടുത്തുകയായിരുന്നു എന്നത്തിനു ബലമേകുന്ന പല തെളിവുകളും പുറത്തു വന്നിരുന്നു.
തലയുടെ മൂർധാവിലും തോളിനു മുകളിലുമായിരുന്നു ഇവർക്ക് വെടിയേറ്റ പാടുകൾ മുഴുവൻ.
ഒരാളെ നിലത്തിരുത്തി മുന്നിൽ നിന്ന് വെടിവേക്കുമ്പോഴേ ഇങ്ങനെ സംഭവിക്കൂ എന്ന് വിദഗ്ദ്ധർ അഭിപ്രായപ്പെടുകയുണ്ടായി.
രക്ഷപ്പെട്ട ഷഹസാദ് അഹമ്മദ്, ഹാരീസ് ഖാൻ എന്നിവർ ചാടിക്കടന്നു എന്ന് പറയുന്ന തൊട്ടടുത്ത കെട്ടിടം ആൾക്കാർക്ക് ചാടിക്കടക്കുക അസാധ്യമായ അകലത്തിലാണ്.
വെടിയേറ്റ്‌ മരിച്ച ഇൻസ്പെക്റ്റർ മോഹൻ ചന്ദ് ശർമ ഇവരെ അന്വേഷിക്കാൻ വാതിലിൽ മുട്ടിയപ്പോൾ വാതിൽ തുറന്ന ഉടനെ ഷഹസാദ് അഹമ്മദ് വെടിവെക്കുകയായിരുന്നു എന്നാണ് പോലീസ് പറഞ്ഞത്.
എന്നാൽ മോഹൻ ചന്ദ് ശർമയ്ക്ക് പിറകുവശത്താണ് വെടിയേറ്റിരുന്നത്.
ഇങ്ങനെ നിരവധി പൊരുത്തക്കേടുകൾ സംഭവത്തിൽ ഉണ്ടായിരുന്നു.
ബട്ടാർ കലൻ, ഗുരുദാസപൂർ
പഞ്ചാബിലെ ഗുരുദാസ്പൂർ ജില്ലയിലെ ഒരു ഗ്രാമമാണ് ബട്ടാർ കലൻ .
ജില്ലയിലെ ഖാദിയൻ സബ് തെഹ്‌സിലിലാണ് ഈ ഗ്രാമം സ്ഥിതിചെയ്യുന്നത്.
ഗ്രാമത്തിലെ പ്രാഥമിക ഭാഷയാണ് പഞ്ചാബി , ബട്ടാർ വംശത്തിലെ ജാട്ട് ജനതയാണ് ഇവിടെ താമസിക്കുന്നതിൽ ഭൂരിഭാഗവും.
ഇതും കാണുക ബട്ടാർ, ജാട്ട് വംശജർ ബട്ടർ കലാൻ, മോഗ ബട്ടാർ സരിൻ ആസാ ബട്ടാർ അവലംബങ്ങൾ
ബട്ട് കൗണ്ടി, കാലിഫോർണിയ
ബട്ട് കൗണ്ടി , അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ ഒരു കൗണ്ടിയാണ് .
2010 ലെ സെൻസസ് പ്രകാരമുള്ള ഈ കൗണ്ടിയിലെ ജനസംഖ്യ 220,000 ആയിരുന്നു.
കൗണ്ടി സീറ്റ് ഓറോവില്ലെ യിലാണ്.
ബട്ട് കൌണ്ടിയിൽ ചിക്കോ, CA മെട്രോപോളിറ്റൻ സ്റ്റാറ്റിസ്റ്റിക്കൽ ഏരിയ ഉൾക്കൊള്ളുന്നു.
ഇത് സാക്രമെൻറോ മദ്ധ്യ താഴ്‍വരയിൽ സംസ്ഥാന തലസ്ഥാനമായ സാക്രമെൻറോയ്ക്ക് വടക്കു ഭാഗത്തായിട്ടാണ് സ്ഥിതിചെയ്യുന്നത്.
ബട്ട് കൗണ്ടി "പ്രകൃതി സമ്പത്തിൻറേയും സൗന്ദര്യത്തിൻറേയും നാട്" എന്നാണ് അറിയപ്പെടുന്നത്.
ഈ കൌണ്ടിയിലെ ജലത്തിൻറെ ആവശ്യങ്ങൾ നിർവ്വഹിക്കപ്പെടുന്നത് ഫെതർ , സാക്രമെൻറോ നദി കളിൽനിന്നാണ്.
ബട്ട് ക്രീക് , ബിഗ് ചീകോ ക്രീക്ക് തുടങ്ങിയവ കൂടുതലായുള്ള വറ്റാത്ത അരുവികളും ഇവ സാക്രമെൻറോ നദിയുടെ പോഷകനദികളുമാണ്.
കൗണ്ടിയിൽ കാലിഫോർണിയ സ്റ്റേറ്റ് യൂണിവേഴ്സിറ്റി- ചിക്കോ , ബട്ട് കോളജ് എന്നിവയും സ്ഥിതിചെയ്യുന്നു.
ബട്ടർ ചിക്കൻ ഇംഗ്ലീഷ് വിലാസം https://ml.wikipedia.org/wiki/Butter_chicken
ഇന്ത്യയിലും പുറത്തും വളരെ പ്രസിദ്ധമായ ഒരു ഇന്ത്യൻ വിഭവമാണ് ബട്ടർ ചിക്കൻ .
മുർഗ് മഖനി എന്ന പേരിലും ഇത് അറിയപ്പെടുന്നു.
ഇതിന്റെ ഉറവിടം മുഗൾ സമയത്ത് ഡെൽഹിയിൽ നിന്നാണെന്ന് കരുതപ്പെടുന്നു.
ഡിസ്കവറി ചാനൽ സം‌പ്രേഷണം ചെയ്ത ഒരു ഡോക്യുമെന്ററി പ്രകാരം ഇതിന്റെ ഉറവിടം ഡെൽഹിയിലെ ദരിയാഗഞ്ച് എന്ന സ്ഥലത്തുണ്ടായിരുന്ന മോതി മഹൽ എന്ന റെസ്റ്റോറന്റിന്റെ ഒരു പാചകക്കാരനാണ് ഇതിന്റെ പിന്നിലെന്ന് പറയുന്നു.
ഇതിന്റെ പൊതുവായ സ്വാദ് പ്രസിദ്ധമാണെങ്കിലും പല റെസ്റ്റോറന്റിലും ഇതിന്റെ സ്വാദ് പലതരത്തിൽ ആകാറുണ്ട്.
ബട്ടർ ചിക്കൻ സാധാരണ നാൻ , റൊട്ടി , പൊറോട്ട എന്നിവയുടെ കൂടെയാണ് കഴിക്കുന്നത്.
തയ്യാറാക്കിയ ചിക്കൻ നല്ല കട്ടിതൈരിലും, മസാലയിലും കുഴച്ച് രാത്രിമുഴുവൻ വക്കുന്നു.
ഇതിന്റെ മസാലയിൽ സാ‍ധാരണ അടങ്ങിയിരിക്കുന്നത് ഗരം മസാല , ഇഞ്ചി , വേളുത്തുള്ളി പേസ്റ്റ്, നാരങ്ങ , കുരുമുളക് , മഞ്ഞൾ , ജീരകം , മല്ലി , മുളക് പൊടി എന്നിവ അടങ്ങിയതാണ്.
ഇതിനു ശേഷം ഈ കുഴച്ച് വച്ച ചിക്കൻ നന്നായി ഒരു പാൻ പാത്രത്തിൽ പൊരിച്ചെടുക്കുന്നു.
ഇതിനു ശേഷം ഇതിൽ ചേർക്കുന്ന മിശ്രിതമായ മഖനി തയ്യാറാക്കുന്നു.
ഇതിനു വേണ്ടി, ബട്ടർ ഉരുക്കു തക്കാളി സോസിൽ ചൂടാക്കി എടുക്കുന്നു.
ഇതിൽ പല തരം മസാലകൾ ചേർക്കുന്നു.
സാധാരണ രീതിയിൽ മസാലയിൽ ഗ്രാമ്പു , കറുവപട്ട , മല്ലി , കുരുമുളക് , ഉലുവ എന്നിവ അടങ്ങിയിരിക്കും.
ഇത് കൂടാതെ പാൽ ക്രീമും ഇതിൽ ചേർക്കുന്നു.
ഇത് ഗ്രേവി ചേർത്ത് നല്ല കട്ടിയായി എടുക്കുന്നു.
സോസ് തയ്യാറാക്കിയതിനു ശേഷം നേരത്തേ തയ്യാറാക്കിയ ചിക്കൻ ഇതിൽ ചേർത്ത് ഗ്രേവിയും ചിക്കനും നന്നായി വേകുന്ന വരെ വക്കുന്നു.
ഇതിനു ശേഷം പകർന്ന് ഉപയോഗിക്കുന്നു.
മുകളിൽ ക്രീം , ചെറുതായി മുറിച്ച മുളകുകൾ എന്നിവ മുകളിൽ വിതറി വിളമ്പുന്നു.
മസായ് ജനത ഇംഗ്ലീഷ് വിലാസം https://ml.wikipedia.org/wiki/Maasai_people വിനോദസഞ്ചാരികളെ സ്വീകരിക്കാൻ കാത്തുനിൽക്കുന്ന മാസായ് ജനങ്ങൾ
മസായ് ഒരു നൈൽ നദീതടവാസിയായ ഗോത്ര വർഗമാണ്.
ഇവരുടെ വാസസ്ഥല പ്രദേശങ്ങൾ കെന്യയും , ഉത്തര ടാൻസാനിയയുമാണ് .
ഇവർ സംസാരിക്കുന്ന ഭാഷയെ മാ എന്ന് പറയുന്നു ഡിങ്ക ജനതയുടെ ഭാഷയുമായി ഇതിന് സാമ്യമുണ്ട്.
2009 ലെ കാനേഷുമാരി അനുസരിച്ച് ഇവരുടെ ജനസംഖ്യ 841,622 ആണ്.
1989 ലെ കാനേഷുമാരിയിൽ ജനസംഖ്യയായ 377,089 യിൽ നിന്ന് ഗണ്യമായ വർദ്ധനവായത്കൊണ്ട് വംശനാശഭീഷണിയില്ല എന്നനുമാനിക്കാം.
ടാൻസാനിയയിലെയും , കെന്യയിലെയും സർക്കാരുകൾ ഇവരെ അവരുടെ നാടോടി ജീവിതരീതി ഉപേക്ഷിക്കാൻ പ്രോൽസാഹിപ്പിക്കുന്നുണ്ട്, പക്ഷെ ഓക്സ്ഫാം പോലെയുള്ള സംഘടനകളുടെ അഭിപ്രായം ഇവരുടെ ജീവിതരീതി കാലാവസ്ഥ മാറ്റം പോലുള്ള പരിസ്ഥിതി പ്രശ്നങ്ങൾക്ക് ഒരു പരിഹാരമാണെന്നാണ്.
മസായികൾക്ക് മരുഭൂമി, അർദ്ധ മരുഭൂമിപ്രദേശങ്ങളിൽ കൃഷിചെയ്യാനുള്ള കഴിവുകളുണ്ട്.
മസായികൾ ഏകദൈവ വിശ്വാസികളാണ്.
അവർ ഒരു ഗോത്രദൈവമായ എങ്കായി യെ ആരാധിക്കുന്നു.
എങ്കായിക്ക് രണ്ട് ഭാവങ്ങളുണ്ട്.
ഈ ദൈവത്തിന്റെ ദുഷ്ടസ്വഭാത്തിനെ എങ്കായി നരോദ് (കറുത്ത ദൈവം) എന്നും, സൗമ്യസ്വഭാവത്തിനെ എങ്കായി നാന്യോക്കി (ചുവന്ന ദൈവം) എന്നും വിളിക്കുന്നു.
മസായികളുടെ വിശ്വാസം അവരുടെ ദൈവം ലോകത്തുള്ള കന്നു കാലികളെയെല്ലാം അവർക്ക് നൽകിയിട്ടുണ്ടെന്നാണ്.
അത് കോണ്ട് അവർ മറ്റ് ഗോത്രങ്ങളിൽ നിന്ന് കന്നുകാലികളെ മോഷ്ടിക്കുന്നത് മോഷണമായി കാണാറില്ല മറിച്ച് അവ്ർക്ക് അവകാശപ്പെട്ടത് തിരിച്ചു പിടിക്കുന്നതായിട്ടാണ് കാണുന്നത്.
മസായിക്കളുടെ പ്രധാന ആയുധം കുന്തവും പരിചയുമാണ്.
മസായികളെക്കുറിച്ച് പൊതുവെയുള്ള ഒരു തെറ്റിദ്ധാരണ, ആൺകുട്ടികൾ പ്രായപൂർത്തിയായ പുരുഷനായി എന്ന് തെളിയിക്കുന്നതിന് ഒരു സിംഹത്തെ ഒറ്റയ്ക്ക് കുന്തവുമായി നേരിട്ട് കൊല്ലണം എന്നാണ്.
ഇത് ഒരു പക്ഷെ പണ്ട് നിലനിന്നിരുന്ന ഒരു ആചാരമാവാം, എന്നാൽ ഇക്കാലത്ത് സിംഹവേട്ട കെന്യയിലും, ടാൻസാനിയയിലും നിയമ വിരുദ്ധമാണ്.
കന്നുകാലികളെ ആക്രമിക്കുന്ന സിംഹങ്ങളെ പരമ്പരാഗതമായ രീതികളുപയോഗിച്ചു കൊന്നാൽ നിയമനടപടികളുണ്ടാവില്ല.
എന്നാലും സിംഹങ്ങൾ നേരിടുന്ന വംശനാശഭീഷണി മുൻനിർത്തി സിംഹത്തിനെ കൊല്ലുന്നതിനു പകരം കന്നുകാലിയുടെ വിലയായി സർക്കാർ നൽകുന്ന നഷ്ടപരിഹാരത്തുക കൈപ്പറ്റാൻ ഇവരെ പ്രോൽസാഹിപ്പിക്കുകയാണ് പതിവ്.
മസാല ബോണ്ടുകൾ ഇംഗ്ലീഷ് വിലാസം https://ml.wikipedia.org/wiki/Masala_bonds
ഇന്ത്യൻ രൂപ മുഖവിലയിൽ ഇന്ത്യയ്ക്ക് പുറത്ത് വിൽക്കുന്ന കടപ്പത്രമാണ് മസാല ബോണ്ട് .
അന്താരാഷ്ട്രധനകാര്യ കോർപറേഷനാണ് ഇത്തരം ബോണ്ടുകൾക്ക് മസാല ബോണ്ട് എന്ന് പേരു നൽകിയത്.
യു.എസ്. ഡോളർ പോലുള്ള വിദേശ കറൻസിയിൽ മുഖവിലയിട്ട കടപ്പത്രങ്ങളിൽനിന്ന് വിഭിന്നമായി മസാല ബോണ്ട് വാങ്ങിക്കുന്നയാൾക്കാണ് (അഥവാ കടപ്പത്രം വാങ്ങിച്ചുവച്ച് പണം കടം നൽകുന്ന വിദേശിക്കാണ്) രൂപയുടെ വിദേശനാണ്യവിനിമയ നിരക്കിലെ ഏറ്റക്കുറച്ചിലുകളുടെ സമ്പൂർണ്ണ ഉത്തരവാദിത്തം.
ആദ്യമായി മസാല ബോണ്ടുകൾ ഇറക്കിയത് നവംബർ 2014നാണ്.
ഇതുവഴി അടിസ്ഥാനസൗകര്യവികസനത്തിന് അന്താരാഷ്ട്ര ധനകാര്യ കോർപ്പറേഷൻ 1,000 കോടി രൂപ സമാഹരിച്ചു.
പിന്നീട് 2015 ഓഗസ്റ്റിൽ കാലാവസ്ഥാവ്യതിയാനങ്ങളെ നേരിടാനുള്ള സ്വകാര്യ പ്രോജക്ടുകൾക്കായി ഗ്രീൻ മസാല ബോണ്ടുകൾ വഴി 315 കോടി രൂപയും സമാഹരിച്ചു .
മസാല ബോണ്ട് പുറപ്പെടുവിച്ച ആദ്യ ഇന്ത്യൻ സംസ്ഥാനം കേരളമാണ് .
കേരള പൊതുമേഖല സ്ഥാപനമായ കിഫ്ബി അടിസ്ഥാനസൗകര്യ വികസനത്തിനായി 9.723% പലിശ നിരക്കിൽ 2,150 കോടി സമാഹരിച്ചു.
ഇതിനോട് അനുബന്ധിച്ച് 2019 മേയ് 17ന് ലണ്ടൻ സ്റ്റോക്ക് എക്സ്ചേഞ്ചിലെ ഓപ്പണിങ് ബെൽ അടിച്ചത് കേരള മുഖ്യമന്ത്രി പിണറായി വിജയനായിരുന്നു .
അവലംബം ↑ IFC issued first masala bonds ↑ http://www.ifc.org/wps/wcm/connect/news_ext_content/ifc_external_corporate_site/news+and+events/news/ifc+issues+first+green+masala+bond+on+london+stock+exchange ↑ https://www.hindustantimes.com/india-news/kerala-cm-to-ring-bell-at-lse-for-listing-of-2-1k-cr-masala-bonds/story-wvQEEYzQ52addUTUJdhBtL.html ↑ https://www.thehindu.com/news/national/kerala/masala-bonds-listed-at-lse/article27166249.ece
മസാല റിപ്പബ്ലിക്ക് ഇംഗ്ലീഷ് വിലാസം https://ml.wikipedia.org/wiki/Masala_Republic
2014-ൽ പുറത്തിറങ്ങിയ മലയാളചലച്ചിത്രമാണ് മസാല റിപ്പബ്ലിക്ക് ( Masala Republic ).
ചെമ്മീൻ സിനിമ എന്ന ബാനറിൽ സുകുമാർ തെക്കേപ്പാട്ട് നിർമ്മിച്ച ഈ ചലച്ചിത്രം നവാഗതനായ വിശാഖ് ജി.എസ്. ആണ് സംവിധാനം ചെയ്തിരിക്കുന്നത്.
സംവിധായകൻ എഴുതിയ കഥയ്ക്ക് തിരക്കഥ ഒരുക്കിയിരിക്കുന്നത് അരുൺ ജോർജ്ജ് കെ. ഡേവിഡും ചേർന്നാണ്.
ഇന്ദ്രജിത് സുകുമാരൻ പ്രധാനനടനായുള്ള ഈ ചിത്രത്തിൽ നായികയായി അപർണ്ണ നായർ അഭിനയിക്കുന്നു.
ഇവരെക്കൂടാതെ, മാമുക്കോയ, മാള അരവിന്ദൻ, ക്യാപ്റ്റൻ രാജു, വിനയ് ഫോർട്ട്, പി. ബാലചന്ദ്രൻ, സണ്ണി വെയ്ൻ, വിനായകൻ, തുടങ്ങിയവരും കുറച്ച് അന്യഭാഷാ നടന്മാരും അഭിനയിക്കുന്നു.
സുരേഷ് രാജൻ ഛായാഗ്രഹണം നിർവഹിച്ചിരിക്കുന്ന ഈ ചിത്രത്തിന്റെ ചിത്രസംയോജനം ചെയ്തിരിക്കുന്നത് മനോജ് കണ്ണോത്താണ്.
സംഗീതം ജാസ്സി ഗിഫ്റ്റും പശ്ചാത്തലസംഗീതം വിദ്വാൻ ബാൻഡുമാണ്.
അഭിനേതാക്കളും കഥാപാത്രങ്ങളും ഇന്ദ്രജിത്ത് സുകുമാരൻ - സർക്കിൾ ഇൻസ്പെക്ടർ ശംഭു.
അപർണ്ണ നായർ -  റിപ്പോർട്ടർ ശ്രേയ.
സണ്ണി വെയ്ൻ - ബഡാ ഭായ്.
പി. ബാലചന്ദ്രൻ -  പട്ടണം ബാലൻ.
മാമുക്കോയ - ബീരാൻ വിനായകൻ -  ബംഗാളി ബാബു മാള അരവിന്ദൻ -  റപ്പായിച്ചൻ ക്യാപ്റ്റൻ രാജു - ചൈനീസ് ചന്ദ്രൻ വിനയ് ഫോർട്ട് - അമ്പു ശ്രീനാഥ് ഭാസി - ആന്റോ ഷൈൻ ടോം ചാക്കോ - ശിവൻകുട്ടി വിജയ് കുമാർ -  പ്രിൻസ്.
സുബിൻ - അൽത്താഫ് സമംഗൽ - സഞ്ജുഭായ് രൂപേഷ് ഭീംതാ - ഭിംതാ പെംപാ - പെംപാ
മസാലി ബദുസ ഇംഗ്ലീഷ് വിലാസം https://ml.wikipedia.org/wiki/Masali_Baduza
ഒരു ദക്ഷിണാഫ്രിക്കൻ നടിയാണ് മസാലി ബദുസ (ജനനം 1996).
2020 ലെ ബിബിസി നാടകമായ നൗട്ട്സ് + ക്രോസ്സിൽ സെഫി ഹാഡ്‌ലി ആയി അഭിനയിച്ചതിലൂടെ ഇവർ ശ്രദ്ധിക്കപ്പെട്ടു.
ദക്ഷിണാഫ്രിക്കയിലെ ഈസ്റ്റ് ലണ്ടനിലെ ഈസ്റ്റേൺ കേപ്പിൽ വളർന്ന ബദുസ ലോസ് ഏഞ്ചൽസ് കാമ്പസിലെ ന്യൂയോർക്ക് ഫിലിം അക്കാദമിയിൽ പരിശീലനം നേടി.
2016-ൽ ബിരുദം നേടിയ ശേഷം അവർ കൂടുതലും നാടകവേദിയിലാണ് പ്രവർത്തിച്ചിട്ടുള്ളത്.
അതുപോലെ തന്നെ ദക്ഷിണാഫ്രിക്കൻ ക്രൈം ത്രില്ലറായ ട്രാക്കേഴ്‌സ് എന്ന ചിത്രത്തിലും അഭിനയിച്ചിരുന്നു.